
Centenarul Dorei del Hoyo
Pe 11 ianuarie 2014 se împlinește centenarul de la nașterea Slujitoarei lui Dumnezeu Dora del Hoyo. Cu ocazia acestui centenar a fost realizat un documentar despre cine a fost Dora și ceea ce ea ne poate învăța în viața noastră de azi.

Pe 11 ianuarie 2014 se împlinește centenarul de la nașterea Slujitoarei lui Dumnezeu Dora del Hoyo. Cu ocazia acestui centenar a fost realizat un documentar despre cine a fost Dora și ceea ce ea ne poate învăța în viața noastră de azi. Documentarul este disponibil în șase limbi: engleză, spaniolă, franceză, italiană, croată și portugheză (braziliană). Acesta poate fi achiziționat de pe site-­ul Beta Films.
Film documentar Dora del Hoyo.
Dora del Hoyo Alonso s-­a născut la 11 ianuarie 1914 în Boca de Huérgano, un sat din nordul Spaniei. A fost a cincea din cei șase copii, fiică a unor muncitori agricoli. A fost crescută într­-o familie profund creștină, unde a învățat să iubească muncile casnice și să aprecieze munca grea și bine făcută.
Când a împlinit 26 de ani Dora s­-a mutat la Madrid. Cu ajutorul călugărițele din Congregația Muncii casnice a găsit de lucru ca și menajeră la mai multe familii. A demostrat foarte repede că este inteligentă, capabilă, muncitoare și în stare să învețe repede. În 1945 a început să lucreze în Reședința Moncloa, un cămin studențesc care fusese recent înființat de Sfântul Josemaría Escrivá, Fondatorul Opus Dei. El a intuit repede că Dora era indispensabilă pentru stabilirea ordinii și crearea atmosferei de familie pe care el intenționa să o instaureze între cei mai mult de o sută de studenți care locuiau în Reședința Moncloa. Experiența pe care o câștigase în timpul primilor ani în Madrid a ajutat­-o la îmbunătățirea spălătoriei, menajului și gătitului, iar drept rezultat atmosfera în reședința devenea tot mai senină și veselă.
În 1946 Dora a plecat la Bilbao pentru a ajuta la deschiderea unei noi reședințe și în acel oraș, la 14 martie 1946, a cerut să fie primită în Opus Dei, căutând prin munca ei să răspândească mesajul chemării universale la sfințenie predicat de Sfântul Josemaría. Doar câteva luni mai târziu, pe 27 decembrie a aceluiași an, Sf. Josemaría i-­a cerut ei și altor femei, să se mute la Roma pentru a primi în grijă primul centru al Opus Dei din Roma. Din acel moment și până în ziua morții sale, Dora l-­a sprijinit pe Fondatorul Opus Dei cu munca și fidelitate sa. A muncit cu abnegație și cu spirit de inițiativă în organizarea sediului central al Opus Dei.
Dupa moartea Fondatorului, a lucrat în Colegiul Roman al Sfintei Cruci unde veneau studenți din toate colțurile lumii pentru a studia filosofia și teologia. Acolo, de asemenea, multe femei tinere au învățat din exemplul și munca ei grea cum să­-și sfințească munca zilnică, cum să lucreze cu un spirit de responsabilitate și cum să trăiască filiația divină.
Dora a murit pe 10 ianuarie 2004. Faptul că rămășițele sale pământești sunt îngropate în Biserica prelaturii Opus Dei, Santa Maria delle Pace, aproape de mormântul Sf. Josemaría Escrivá de Balaguer și a primului său succesor Episcopul Alvaro del Portillo, mărturisește rolul esențial pe care Dora l­-a jucat în dezvoltarea de Opus Dei.
De la moartea sa mii de credincioșii ai Prelaturii Opus Dei, dar nu numai, au venit să dea mărturie despre influența Dorei în viața lor. Cei care au cunoscut­-o au mărturisit despre intensa ei viață de pietate, puterea ei, caritatea ei față de toată lumea, precum și munca plină de bucurie izvorâtă din dragostea sa pentru Dumnezeu. Mulți au oferit marturii despre favoruri pe care le atribuie mijlocirii sale.
La data de 18 iunie 2012, în Roma, Episcopul Javier Echevarria, Prelat al Opus Dei, a deschis procesul de canonizare pentru Dora del Hoyo. În timpul ceremoniei el a declarat: "Sunt tot mai convins asupra rolului vital pe care această femeie l­-a avut și­-l va avea în viața Bisericii și în societate. Domnul a chemat­-o pe Dora del Hoyo să îndeplinească aceleași sarcini pe care Fecioara le­-a îndeplinit în Nazaret." "Exemplul creștin al acestei femei", a continuat el, "cu fidela ei viață creștină, ajută la nașterea ideii de slujire și comunică societății noastre importanța familiei, autentica Biserică domestică, pe care ea a adus­-o la viață prin zilnica sa muncă generoasă și voioasă."
Mai multe informații le găsiți pe blog de Dora del Hoyo.

